CELEX: C2004/106/88
Language: da
Date: 2004-04-30 00:00:00
Title: Sag C-165/04: Saganlagt den 1. april 2004 af Kommissionen for DeEuropæiske Fællesskaber mod Irland.

30.4.2004   
            
            
               DA
            
            
               Den Europæiske Unions Tidende
            
            
               C 106/51
            
         Sag anlagt den 1. april 2004 af Kommissionen for De Europæiske Fællesskaber mod Irland.
   (Sag C-165/04)
   (2004/C 106/88)
   Ved De Europæiske Fællesskabers Domstol er der den 1. april 2004 anlagt sag mod Irland af Kommissionen for De Europæiske Fællesskaber ved K. Banks som befuldmægtiget, og med valgt adresse i Luxembourg.
   Kommissionen har nedlagt følgende påstande:
   
               —
            
            
               Det fastslås, at Irland har tilsidesat sine forpligtelser i henhold til artikel 228 EF, idet Irland ikke har truffet de fornødne foranstaltninger for at opfylde Domstolens dom af 19. marts 2002 i sag C-13/00, Kommissionen mod Irland (1).
            
         
               —
            
            
               Irland tilpligtes at betale Kommissionen for De Europæiske Fællesskaber en tvangsbøde på 3 600 EUR for hver dags forsinkelse med gennemførelsen af de fornødne foranstaltninger til opfyldelse af dommen i sag C-13/00, regnet fra afsigelsen af dommen i den foreliggende sag indtil den dag, hvor dommen i sag C-13/00 er opfyldt.
            
         
               —
            
            
               Irland tilpligtes at betale sagens omkostninger.
            
         Søgsmålsgrunde og væsentligste argumenter:
   I dommen af 19. marts 2002 i sag C-13/00 fastslog Domstolen, at Irland havde tilsidesat sine forpligtelser i henhold til EF-traktatens artikel 228, stk. 7 (efter ændring nu artikel 300, stk. 7, EF), sammenholdt med artikel 5 i protokol 28 til aftalen af 2. maj 1992 om Det Europæiske Økonomiske Samarbejdsområde, idet Irland ikke inden den 1. januar 1995 havde tiltrådt Berner-konventionen til værn for litterære og kunstneriske værker (Paris-akten af 24.7.1971).
   Artikel 228, stk. 1, EF bestemmer, at såfremt Domstolen fastslår, at en medlemsstat ikke har overholdt en forpligtelse, som påhviler den i henhold til traktaten, skal denne stat gennemføre de til dommens opfyldelse nødvendige foranstaltninger.
   Der er nu forløbet to år, siden Domstolen afsagde dom i sag C-13/00, og Kommissionen har ikke modtaget nogen oplysninger, der giver den holdepunkter for at antage, at Irland har ratificeret Paris-akten. Kommissionen må derfor gå ud fra, at Irland endnu ikke har gennemført de foranstaltninger, der er nødvendige til opfyldelse af Domstolens dom i sag C-13/00.
   I henhold til artikel 228, stk. 2, EF, har Kommissionen nedlagt påstand om, at Domstolen pålægger Irland en tvangsbøde på 3 600 EUR for hver dags forsinkelse med opfyldelsen af Domstolens dom i sag C-13/00, regnet fra den dag, hvor Domstolen afsiger dom i den foreliggende sag.
   
      (1)  Sml. I, s. 513.